ഗോളടിച്ചും അടിപ്പിച്ചും നെയ്മര് മെസ്സിക്ക് ഹാട്രിക് ബ്രസീലിനും അര്ജന്റീനക്കും തകര്പ്പന് വിജയം സാവോപോളോ: ലോകകപ്പ് യോഗ്യത റൗണ്ടില് അപരാജിത കുതിപ്പ് തുടര്ന്ന് ബ്രസീല്. ആദ്യപകുതിയില് സൂപ്പര് താരം നെയ്മറും എവര്ട്ടണും നേടിയ ഗോളുകളുടെ മികവില് ബ്രസീല് പെറുവിനെ 20ത്തിന് തോല്പിച്ചു. നെയ്മറിന്റെ പാസില് നിന്നായിരുന്നു എവര്ട്ടണിന്റെ ആദ്യ ഗോള്. ആദ്യ പകുതി അവസാനിക്കാന് വെറും അഞ്ച് മിനിറ്റ് ശേഷിക്കേ നെയ്മര് ബ്രസീലിന്റെ രണ്ടാം ഗോള് വലയിലാക്കി. മറ്റൊരു മത്സരത്തില്, ഹാട്രിക് നേടിയ മെസ്സിയുടെ മികവില് ലോകകപ്പ് യോഗ്യത റൗണ്ട് മത്സരത്തില് അര്ജന്റീന ബൊളീവിയയെ 30ത്തിന് തോല്പിച്ചു. 14, 64, 88 മിനിറ്റുകളിലായിരുന്നു മെസ്സിയുടെ ഗോളുകള്. അര്ജന്റീനക്കായി മെസ്സി നേടുന്ന ഏഴാമത്തെ ഹാട്രിക്കാണിത്. ലാറ്റിനമേരിക്കയില് നടന്ന മറ്റ് മത്സരങ്ങളില് പരാഗ്വായ് വെനിസ്വേലയെയും കൊളംബിയ ചിലെയെയും യുറുഗ്വായ് ഇക്വഡോറിനെയും പരാജയപ്പെടുത്തി. 21നായിരുന്നു പാരഗ്വായ്യുടെ ജയം. യുറുഗ്വായ് ഏകപക്ഷീയമായ ഒരുഗോളിന് ഇക്വഡോറിനെ മറികടന്നു. ഒന്നിനെതിരെ മൂന്ന് ഗോളുകള്ക്കായിരുന്നു കൊളംബിയയുടെ ജയം ഇതോടെ എട്ട് മത്സങ്ങളില് നിന്ന് 24 പോയിന്റുമായി ബ്രസീലാണ് ലാറ്റിനമേരിക്കയില് ഒന്നാം സ്ഥാനക്കാര്. 18 പോയിന്റുമായി അര്ജന്റീനയാണ് രണ്ടാമത്.